b'\n_START_ARTICLE_\nAldo Banovac\n_START_PARAGRAPH_\nAldo Banovac (Pula, 7. lipnja 1931. \xe2\x80\x93 Pula, 13. rujna 1982.), hrvatski boksa\xc4\x8d iz Pule.\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Puli. Bio je prvak Hrvatske 1950. u perolakoj i 1960. u poluvelter kategoriji, boksa\xc4\x8dki reprezentativac Hrvatske i Jugoslavije. Nakon 20 godina aktivne karijere bio je trener u Boksa\xc4\x8dkom klubu Pula, te je dobio naslov zaslu\xc5\xbenoga \xc5\xa1porta\xc5\xa1a Istre. Korektan u borbi, izgradio je izvanrednu tehniku i koristio se sna\xc5\xbenim udarcima. Jedan od omiljenih pripadnika velike pulske boksa\xc4\x8dke zajednice, koji je s Aldom Bur\xc5\xa1i\xc4\x87em 1964. utemeljio \xc5\xa1kolu boksa za mlade\xc5\xbe i idu\xc4\x87ih godina odgojio niz nara\xc5\xa1taja vrhunskih boksa\xc4\x8da na \xc4\x8delu s Matom Parlovom. Do smrti u pulskom klubu bio u\xc4\x8ditelj boksa.'